লুফথানসার সম্মিলিত প্রধান কার্যালয় হচ্ছে জার্মানির কোলনে৷ ১৯৭১ সালে দ্যা নিউ ইয়র্ক টাইমস এর লরেন্স ফেলোস কোলনে অবস্থিত নতুন প্রধান কার্যালয় ভবন, যার নাম ছিলো “গ্লিমিং”, এর বর্ণনা দেন৷

১৯৮৬ সালে টেরোরিস্টরা ভবনটিতে বোমা বিস্ফোরণ ঘটায়৷ এ ঘটনায় অবশ্য কেউ আহত হননি৷ ২০০৬ সালে কোলন শহরের অন্যত্র লুফথানসার নতুন প্রধান কার্যালয় ভবনের ভিত্তি প্রস্তর স্থাপন করা হয়৷ ২০০৭ সালের শেষের দিকে লুফথানসা তার ৮০০ কর্মী এবং ফাইন্যান্স ডিপার্টমেন্ট নতুন ভবনে স্থানান্তরের সিদ্ধান্ত নেয়৷ যাহোক, ২০১৩ সালের প্রথমদিকে লুফথানসা এয়ারলাইন্স এর প্রধান কার্যালয় ২০১৭ সালের মধ্যে কোলন হতে ফ্রাঙ্কফুর্টে স্থানান্তরের পরিকল্পনার কথা ব্যক্ত করে৷

লুফথানসার অনেকগুলো বিভাগ এর প্রধান কার্যালয়ে অবস্থিত নয়৷ এর পরিবর্তে বিভাগগুলো ফ্রাঙ্কফুর্ট এয়ারপোর্টে অবস্থিত লুফথানসা এভিয়েশন সেন্টার এ অবস্থিত৷ এ বিভাগগুলোর মধ্যে রয়েছে কর্পোরেট কমিউনিকেশান, ইনভেস্টর রিলেশান এবং মিডিয়া রিলেশান ইত্যাদি৷

ইতিহাস
প্রধান কার্যালয়
গন্তব্যস্থলসমূহ
কোডশেয়ার চুক্তি